वैश्विक ब्रोकरेज कंपनी यूबीएस ने गुरुवार को कहा कि कच्चे तेल के दाम में उतार-चढ़ाव घरेलू अर्थव्यवस्था को दिशा देने के सबसे प्रमुख कारणों में एक रहने वाला है। कंपनी के मुताबिक घरेलू निवेशकों की तरफ से किया जाने वाला निवेश और आगामी लोकसभा चुनाव अन्य दो सबसे महत्वपूर्ण कारकों में रहेंगे। हालांकि कंपनी ने यह भी कहा कि देश की अर्थव्यवस्था पर वर्ष 2013 जैसा कोई दबाव नहीं है और वह पूरी तरह मजबूत है।